ເຄັນຢາ ໄວ້ອາໄລແກ່ ທ່ານນາງ Wangari Maathai (ເບິ່ງວີດີໂອ)
ທ່ານນາງ Wangari Maathai ແມ່ຍິງຄົນທໍາອິດຂອງອາຟຣິກາ ທີ່ໄດ້ ຮັບລາງວັນໂນແບລ ຂະແໜງສັນຕິພາບ ​ ໄດ້ເຖິງແກ່ມໍລະມະກໍາ ໃນວັນອາທິດ​ແລ້ວ​ນີ້.
ຊາວເຄັນຢາໄດ້ພາກັນໄປສະແດງຄວາມເຄົາລົບບັ້ນສຸດທ້າຍ ຕໍ່ແມ່ຍິງຄົນທໍາອິດຂອງອາຟຣິ ກາ ທີ່ໄດ້ຮັບລາງວັນໂນແບລຂະແໜງສັນຕິພາບ ໃນພິທີສົ່ງສະການທີ່ລັດຈັດຂຶ້ນຢ່າງເປັນ ທາງການ ໃນນະຄອນຫລວງໄນໂຣບີ ໃນວັນເສົາວານນີ້ ທ່ານນາງ Wangari Maathai ໄດ້ເຖິງແກ່ມໍລະມະກໍາເມື່ອວັນອາທິດແລ້ວນີ້ ຫລັງຈາກ ໄດ້ຕໍ່ສູ້ກັບໂຣກມະເຮັງມາເປັນເວລາດົນນານ ຮວມອາຍຸໄດ້ 71 ປີ ທ່ານນາງ Maathai ໄດ້ຮັບລາງວັນໂນແບລຂະແໜງສັນຕິພາບ ໃນປີ 2004 ຍ້ອນການ ຕໍ່ສູ້ຂອງທ່ານນາງເພື່ອສິດທິຂອງພວກແມ່ຍິງ ແລະການພິທັກປົກປ້ອງສະພາບແວດລ້ອມ ຂອງປະເທດເຄັນຢາ ກ່ອນໄດ້ຮັບລາງວັນນັ້ນ ທ່ານນາງ ມາໄທ ໄດ້ເປັນຜູ້ກໍ່ຕັ້ງຂະບວນການ ສາຍແອວຂຽວ ຫລື Green Belt Movement ຊຶ່ງເປັນອົງການສະເພາະ ເພື່ອການປົກປ້ອງພວກຄົນທີ່ ອ່ອນແອທີ່ສຸດ ໂຮມທັງພວກທຸກຈົນ ແລະ ພວກແມ່ຍິງ ໂດຍສະເພາະ ຂະບວນການດັ່ງກ່າວຍັງໄດ້ຊອກຫາວິທີປົກປ້ອງສະພາບແວດລ້ອມຂອງເຄັນຢາ ກ່ອນທີ່ ຈະຂະຫຍາຍອອກໄປລວມເອົາບັນຫາທາງດ້ານການເມືອງ ແລະເສດຖະກິດນໍາ